Jair Domínguez ensorra Ciutadans i Jordi Cañas va a per ell: “Ya te encontraré”
Un dels vicis que Jair Domínguez havia abandonat és twitter, però ha recaigut. Com a estrella del rock en sap d’addiccions. El col·laborador estrella d’Està passant va anunciar a El Nacional que plegava de la xarxa del pardalet: “Vaig deixar Twitter i em vaig comprar un piano”. Però ha durat un any. Des del setembre s’hi ha reenganxat:
El seu twitter és una joia. Ple de tuits petits, curts, com pollets al niu, que un mes després, alimentats per l’odi dels unionistes, es fan grans com un estruç. L’únic membre del CAC que encara hi té el PP és Daniel Sirera. L’organisme de control de l’audiovisual té feina amb el programa de Toni Soler, l’unionisme no els pot ni veure. Sirera es pren molt a pit el paper de comissari polític (a 9 mil euros públics al mes) i acaba de posar un ou en forma de tuit:
Me pregunto si es normal que un presentador de un programa de una tele pública llame “hijos de puta” a quienes promocionan a @manuelvalls, pida cortar carreteras, descalifique a portavoces parlamentarios como @carrizosacarlos y califique de franquista al Rey Juan Carlos… pic.twitter.com/SqTyd5EU28
— Daniel Sirera (@danielsirera) 28 d’octubre de 2018
Sirera cobra massa dels nostres impostos per dedicar-se a recollir tuits de Jair Domínguez. Això és feina de digitals ultres. Els quatre que recull l’expresident del PP català són:
He fet un cop d’ull a la llista d’endorsers de la candidatura de Manuel Valls i és una autèntica arca de Noé de fills de puta.
— Jair Dominguez (@sempresaludava) 15 d’octubre de 2018
— Jair Dominguez (@sempresaludava) 16 d’octubre de 2018
Quan penso que Carrizosa és el més vàlid que van trobar per representar les idees del partit, m’agafen calfreds.
— Jair Dominguez (@sempresaludava) 26 d’octubre de 2018
Sirera podria mirar-se tot el que Jair diu a TV3, ja que el CAC ha de mirar TV, però això seria massa feina pels 9 mil euros mensuals que cobra i amb quatre tuits ja fa. Sirera és a les acaballes de la seva carrera a sou dels pressupostos de la Generalitat i és a primer curs de Jordi Cañas. Voldria assemblar-se al loquaç portaveu de Ciutadans però li falta ullal. Cañas ha estat, de moment, més sibil·lí amb Jair. Després de dir-li “basura” a Toni Soler, ara es limita a fer com al barri: “Ja me’l trobaré”.
El próximo día que me lo encuentre en @tv3cat se lo preguntaré. https://t.co/goAvYWRSSA
— Jordi Cañas (@jordi_canyas) 28 d’octubre de 2018
Daniel Sirera ja sap on trobar aixopluc, com Joan Carles Girauta o Carina Mejías, que van passar del PP a Cs. Com Toni Cantó de UPyD a Cs o com Valls del PS francès a Cs. Ara que el grup parlamentari taronja és enorme hi ha espai per un comissari més.